cyanic-selkie/wikianc huggingface dataset:
Itävallan historia vuoteen 1815
Habsburg-suku myöhäiskeskiajalla
Habsburgien monopoli keisarin asemaan ei kuitenkaan yhdistänyt keisarikuntaa yhden hallitsijan alle. Habsburgien hallitsemilla mailla ei ollut juuri muuta yhteistä kuin samansukuinen hallitsija, ja osa niistä ei edes kuulunut Pyhään saksalais-roomalaiseen keisarikuntaan. Pyhä saksalais-roomalainen keisarikunta taas oli määritelty poliittinen ja alueellinen feodaaliyhteisö, joka koostui sadoista eri hallitsijoiden hallitsemista maista, mutta tuli myöhemmin luonnehdituksi saksalaisena nationalismin myötä. Keisarin vallan vastapainona olivat muut ruhtinaat, hallitsijat ja instituutiot, maalliset ja kirkolliset. Habsburgien suvun keisarin asema antoi heille arvovaltaa Saksassa ja Euroopassa, mutta todellinen valta tuli suvun maista.
Laajeneminen ja maiden jako
thumb|Keisari Maksimilian I perheineen 1500-luvun alussa Habsburgit lisäsivät vaikutusvaltaansa ja voimaansa myös strategisten liittojen kautta, jotka vahvistettiin avioliitoilla.
Robert Chef d’Hôtel
Robert Claude Henri Chef d'Hôtel (2. helmikuuta 1922 Nouméa – 19. lokakuuta 2019 Saint-Jean-en-Royans, Drôme) oli ranskalainen pikajuoksija ja keskimatkojen juoksija. Hän saavutti viestijuoksussa olympiamitalin vuonna 1948.
Itävallan historia vuoteen 1815
Laajeneminen ja maiden jako
Turkkilaiset piirittivät Wieniä 1529. Ferdinand ymmärsi, että Habsburgien maiden puolustus vaati Unkarin muodostamista puskurivaltioksi turkkilaisia vastaan. Vaikka Osmanien valtakunnan perimmäinen tavoite oli Euroopan valloitus, Länsi-Euroopan hallitsijat eivät pitäneet turkkilaisia uhkana, eivätkä halunneet auttaa Ferdinandia itärajan puolustuksessa. Hän joutui solmimaan rauhan Osmanien valtakunnan kanssa 1562, jolloin määriteltiin tasapeliin jäänyt status quo Unkarissa.
Älä nostata laineita
Älä nostata laineita (Don’t Make Waves) on yhdysvaltalainen seksikomedia vuodelta 1967. Elokuvan ohjasi Alexander Mackendrick ja päärooleissa nähdään Tony Curtis, Claudia Cardinale, Dave Draper ja Sharon Tate.
Juoni
Farssimainen komedia kuvaa romanttisia kolmioasetelmia 1960-luvun puolivälin Etelä-Kalifornian trendikkäissä ympäristöissä, kuten uima-altailla, kuntosaleissa, rannalla, luksusasunnoissa ja henkisten gurujen oppitunneilla.
Itävallan historia vuoteen 1815
Laajeneminen ja maiden jako
Vaikka Ferdinand pyrki hallintouudistuksiin keskittääkseen valtaansa ja lisäten voimaansa, perintömaita ja uusia kuningaskuntia ei yhdistetty. Länsi-Euroopassa feodaalirakenteet olivat jo murtumassa, mutta Ferdinandin valta lepäsi edelleen paikallisen aatelin hyväksynnän varassa, jota edustivat heidän kokouksensa, jotka vastustivat hallinnon keskittämistä.
Robert Chef d’Hôtel
Chef d'Hôtel voitti Oslon EM-kilpailuissa 1946 kultaa 4 × 400 metrin viestissä, jossa hän juoksi kolmannen osuuden ja Ranskan joukkueen loppuaika oli 3.14,4. Lisäksi hän sijoittui 800 metrin juoksussa kuudenneksi ajalla 1.53,0. Lontoon 1948 olympialaisissa hän saavutti viestijoukkueen kolmannen osuuden juoksijana hopeaa ajalla 3.14,8 sekä sijoittui 800 metrillä seitsemänneksi ajalla 1.53,0.
Chef d'Hôtel voitti Ranskan mestaruuden 800 metrin juoksussa vuonna 1946.
Itävallan historia vuoteen 1815
Uskonpuhdistus Habsburgien mailla
1520-luvulta lähtien Habsburgien alamaiset saivat vaikutteita protestanttisesta uskonpuhdistuksesta. 1500-luvun puolessa välissä suurin osa asukkaista oli protestantteja. Luterilaiset hallitsivat saksankielisiä alueita, paitsi Tirolia, jossa anabaptistit olivat enemmistö. Katolinen kirkko oli kuitenkin Habsburgien suosiossa ja aina vahvasti läsnä valtakunnassa.
Uskonnollinen väkivalta ja vaino olivat harvinaisia ja uskontokunnat sietivät toisiaan vielä 1500-luvun. Ferdinand painosti Roomaa hyväksymään maltillisten uudistajien vaatimukset, mutta Trenton konsiili 1545–1563 päätyikin katolisen doktriinin uudelleenvahvistamiseen ja kirkon sisäisiin uudistuksiin. Konsiili pahensi näin katolilaisten ja protestanttien jakoa ja loi perustan vastauskonpuhdistukselle, jota Habsburgit ajoivat voimakkaasti 1600-luvun.
Vastauskonpuhdistus ja kolmikymmenvuotinen sota
Rudolf II (h. 1576–1612) seurasi isäänsä Unkarin kuninkaana ja Pyhänä Rooman keisarina. Turkkilaiset aloittivat sodan Unkarissa 1593. Rudolfin julma sodanjohto johti protestantin ylimystön kapinaan kuninkaallisessa Unkarissa. Suvun nuorempien jäsenten tuella nuorempi veli Matias takavarikoi Rudolfin maat, palautti järjestyksen ja Rudolfin kuoltua valittiin keisariksi (hallitsi: 1612–1619). Nuorempien veljesten sukuriidassa tekemät myönnytykset muodostivat kuitenkin uusia vaaroja Habsburgeille.
Lapseton Matias valitsi serkkunsa Ferdinandin perijäkseen. Varmistaakseen Ferdinandin valinnan keisariksi, Matias järjesti hänen valintansa Böömin kuninkaaksi 1617. Böömin protestanttinen ylimystö oli kuitenkin vaatinut katolilaisuuden puolestapuhujaa vahvistamaan Rudolf II:n myöntämän uskonvapauden. Kiista uskonvapaudesta johti 1618 kapinaan protestanttisen ylimystön keskuudessa. Toivo neuvotteluratkaisusta hävisi, kun Matias kuoli maaliskuussa 1619, ja muutkin Habsburgien maat nousivat kapinaan.
Habsburgien vastaiset mielialat heijastelivat katolilaisten ja protestanttien välisiä 1600-luvun alun jännitteitä. Vastauskonpuhdistuksen sukupolven mittainen työ tuotti kuitenkin hedelmää: luostarielämä virkistyi, katolilaisten henkinen työ tuotti tuloksia ja monet merkkihenkilöt palasivat kirkon huomaan. Saksan ruhtinaat jakautuivat kahteen sotilaalliseen leiriin: evankeliseen unioniin ja katoliseen liigaan.
Artur Siegberg
pienoiskuva|Lehtori Siegberg "Sipi-setä" - Helsingin Suomalainen Tyttölyseo 1932 Alku Arthur Johannes Siegberg (1. kesäkuuta 1862 Räisälä – 17. kesäkuuta 1948 Helsinki) oli suomalainen lyseon lehtori ja kuoromies. Hän käytti myös nimimerkkiä Alku Siikaniemi.
Itävallan historia vuoteen 1815
Vastauskonpuhdistus ja kolmikymmenvuotinen sota
Elokuussa 1619 Böömin valtiopäivät valitsi kuninkaaksi protestanttisen Pfalzin vaaliruhtinaan Fredrik V:n ja vaaliruhtinaiden konklaavi keisariksi Ferdinand II:n (h. 1619–1637). 8. marraskuuta 1620 katolisen liigan ja keisarillinen armeija löivät Fredrik V:n palkkasoturiarmeijan Valkeavuoren taistelussa. Läpi 1620-luvun katolilais-keisarilliset joukot jatkoivat hyökkäystään ja varmistivat Ferdinandille perintömaiden, Böömin ja Unkarin hallinnan.
Artur Siegberg
Siegbergin vanhemmat olivat Kirvun kirkkoherra, lääninrovasti Ulrik Siegberg ja Alina Ingeborg Lange. Hän pääsi ylioppilaaksi 1880 Helsingin normaalilyseosta ja opiskeli Helsingin yliopistossa valmistuen filosofian kandidaatiksi ja maisteriksi 1886.
Siegberg toimi Helsingin suomalaisen tyttökoulun, sittemmin tyttölyseon ruotsin kielen kollegana ja lehtorina 1897–1932.
Itävallan historia vuoteen 1815
Vastauskonpuhdistus ja kolmikymmenvuotinen sota
Ferdinand samaisti protestantit luopioiksi ja määräsi tiukat uskonnolliset rajoitukset kautta perintömaiden. Vuonna 1627 hän antoi pitkään suunnitellun määräyksen tehdä Böömistä yhden uskonnon maa, protestantit saivat kuusi kuukautta aikaa kääntyä tai poistua maasta. Unkarissa Ferdinand joutui kuitenkin lupautumaan uskonnonvapauteen Unkarin nationalistisen liikkeen edessä, jota johti kalvinistinen Transilvanian ruhtinas.
Artur Siegberg
Siegberg oli 1913 perustetun Suomen Yleisen Kvartettiliiton (myöh. Suomen Mieskuoroliitto) ensimmäinen puheenjohtaja.
Itävallan historia vuoteen 1815
Vastauskonpuhdistus ja kolmikymmenvuotinen sota
Tanskan, Ruotsin ja Ranskan sotilaallinen väliintulo esti kuitenkin Ferdinandia viemästä sotaa päätökseen ja tuhosi myös kompromissiyrityksen 1630-luvulla protestanttien ruhtinaiden kanssa. Kolmikymmenvuotisen sodan sotaretket ulottuivat vain harvoin nykyisen Itävallan muodostaville Habsburgien alueille.
Kolmikymmenvuotinen sota päättyi viimein 1648 Westfalenin rauhaan. Sopimus oli myös Pyhän saksalais-roomalaisen keisarikunnan uskonasioiden perustuslaki, joka antoi ruhtinaille oikeuden määrätä maidensa uskonnosta. Ranska saavutti myös tavoitteensa estää Habsburgeja luomasta Pyhästä saksalais-roomalaisesta valtakunnasta keskitettyä absoluuttista monarkiaa alaisuudessaan. Omilla maillaan Habsburgit kuitenkin nauttivat suurempia poliittisia ja uskonnollisia vapauksia kuin ennen sotaa. He saivat uusia tukijoita jakamalla uudelleen kapinallisilta takavarikoidut maat ja saivat vapauden asettaa uskonnollinen yhdenmukaisuus, joka tehtiinkin kuten aiemmin Böömissä.
Poliittinen ja uskollinen yhdentyminen Leopold I:n aikana
Kolmikymmenvuotisen sodan jälkeinen jälleenrakennus alkoi Ferdinand III:n (h. 1637–1657) ja jatkui hänen poikansa Leopold I:n aikana (h. 1658–1705). Keskeistä Habsburgien poliittisella ja uskonnolliselle yhdentymiselle oli katolisen kirkon aseman palauttaminen. Habsburgit eivät pyrkineet erottamaan kirkkoa omaksi yhteiskunnalliseksi voimakseen. He käyttivät kirkkoa poliittisena välikappaleena ja edistivät omaa valtaansa kirkon yli ja sitä vastaan.
Artur Siegberg
Artur Siegberg oli naimisissa vuodesta 1888 Hanna Sulamit Viktoria Dahlgrenin kanssa. Heidän tyttäriänsä olivat taidemaalari Inkeri (Inni) Siegberg ja suomentaja Siiri Siegberg.
Itävallan historia vuoteen 1815
Poliittinen ja uskollinen yhdentyminen Leopold I:n aikana
Keinoja palauttaa uskollinen yhtenäisyys oli kokeiltu jo Böömissä. Seuranneet keinot perustuivat näihin kokemuksiin. Protestanttien kirkot suljettiin, kiivaimmat karkotettiin ja katolilaiset asetettiin korkeimpiin asemiin, mikä tuhosi protestanttien valta-asemat. Papiston ja paikallisedustajistojen komissiot lähettivät lähetyssaarnaajia protestanttien valta-alueille. Lähetystyön jälkeen väestö sai valita kääntyäkö vai poistuako maasta. Arvioiden mukaan 40 000 päätti muuttaa 1647–1652.
Katolisen sivistyksen, munkkikuntien ja luostareiden perustaminen oli pääosa Habsburgien vastauskonpuhdistusta. Jesuiitat olivat siinä pääosassa ja heidän vaikutusvaltansa laajeni keskieurooppalaisessa yhteiskunnassa erinomaisten koulujen ansiosta ja heidän tarjotessaan lähes yksinomaan korkeampaa koulutusta. Benediktiinit, sisteriläiset ja augustiinolaiset luostarit edistyivät myös ja heidän koulunsa kilpailivat jesuiittojen kanssa.
Hovin suosiessa taiteita ja sääntökuntia ja uskonnollisten ja maallisten juhlien kautta Itävallan perintömaat saivat yhteenkuuluvuuden tunteen, huolimatta hallinnon hajanaisuudesta ja heikkoudesta.
Artur Siegberg
Teoksia
Nimimerkillä Alku Siikaniemi:
Itävallan historia vuoteen 1815
Turkkilaissota ja Wienin piiritys
Vuonna 1663 osmanit ja Habsburgit ajautuivat jälleen sotaan Transilvaniasta. Turkkilaisten uhka, joka huipentui Wienin piiritykseen 1683, sai Puolan, Venetsian ja Venäjän liittymään Habsburgeihin turkkilaisten karkottamiseksi. Vuonna 1686 itävaltalaisten armeija eteni keskiseen Unkariin ja valloitti Budan. Vuoteen 1687 Osmanien valtakunta oli eliminoitu Keski-Unkarista. 1690-luvun lopulla keisarillisen armeijan komento annettiin Savoijin ruhtinas Eugenille. Hänen alaisuudessaan Habsburgien joukot saivat haltuunsa lähes koko Unkarin Karlowitzin rauhassa 1699.
Unkaria ei kuitenkaan liitetty Pyhän Saksalais-roomalaisen keisarikunnan alueisiin, vaikka Itävalta itse oli yksi siihen kuuluvista ruhtinaskunnista ja vaikka sen hallitsijana yleensä oli sama henkilö kuin keisarinakin. Tästä lähtien aina vuoteen 1806 saakka vallitsikin siitä erikoinen tilanne, että osa Itävallan (samoin kuin myöhemmin myös Preussin) alueista kuului samalla mainittuun, käytännössä merkityksensä menettäneeseen keisarikuntaan, osa sitä vastoin ei.
Angel in Disguise
Angel in Disguise voi tarkoittaa:
Itävallan historia vuoteen 1815
Espanjan perimyssota
Itävallan–Britannian liiton sodan alussa saavuttamista voitoista huolimatta liittolaiset eivät saaneet asetetuksi Itävallan arkkiherttua Kaarlea Espanjan valtaistuimelle. Sodan jatkuessa liittosuhde alkoi rakoilla, kun Leopoldin kuoleman jälkeen keisariksi valittiin vuonna 1711 hänen vanhin poikansa Kaarle VI. Habsburgien sukulinjojen yhdistyminen Kaarle VI:ssa alkoikin näyttää suuremmalta uhalta kuin sodan heikentämän Ranskan ja Espanjan mahdollinen liitto. Itävallan liittolaiset tekivät rauhan Ranskan kanssa 1713 Utrechtissa. Kun Kaarle viimein päätti hylätä sodan 1714, entiset liittolaiset kääntyivät häntä vastaan ja hän sai tyytyä pieneen palkkioon: Espanjan Alankomaihin (nykyinen Belgia) ja Milanoon Italiassa.
Itävallan perimyssota 1740–1748
thumb|Keisarinna Maria Teresia (1759) Habsburgien Itävalta laajeni itään osmanien kustannuksella. Tästä huolimatta Kaarle VI pyrki laajempaan hallinnolliseen ja taloudelliseen järjestäytyneisyyteen kehittääkseen valtakuntansa taloutta sen pitämiseksi eurooppalaisten kilpailijoidensa tasolla. Ilman miesperillistä Habsburgien maiden yhtenäisyys oli vaarassa. Vuonna 1713 Kaarle antoi pragmaattisen sanktion, jolla hän valmisti perintömaidensa siirtämistä tyttärelleen Maria Teresialle (h. 1740–1780). Hinta, jonka hän joutui perintöoikeuden laajentamisesta maksamaan, oli monien hallitsijan valtaa lisäävien uudistusten hylkääminen.
Kaarlen asetus ei kuitenkaan estänyt perimyssotaa puhkeamasta hänen kuollessaan vuonna 1740. Preussi valloitti Böömin Sleesian ruhtinaskunnat samana vuonna. Myöhemmin 1741 Baijerin vaaliruhtinas Kaarle Albert miehitti Böömin pääkaupungin Prahan Saksin ja Ranskan joukkojen avulla ja kruunautti itsensä Böömin kuninkaaksi. Tämä tasoitti tietä hänen valintaansa Pyhäksi Rooman keisariksi 1742, mikä katkaisi Habsburgien kolmesataavuotisen otteen keisarinkruunusta.
Itävaltalaiset valloittivat Prahan takaisin ja Maria Teresia kruunattiin puolestaan Böömin kuningattareksi keväällä 1743. Itävalta sai diplomaattista tukea Britannialta ja saavutti sotilaallista menestystä Keski-Euroopassa. Kun Kaarle Albert kuoli yllättäen tammikuussa 1745, hänen poikansa teki rauhan Itävallan kanssa ja lupasi tukea Habsburgien ehdokasta keisariksi. Maria Teresian mies Frans (h. 1745–1765) nostettiin keisariksi lokakuussa 1745. Lännessä sota Ranskan ja Espanjan kanssa ajautui tasapeliin ja neuvottelut johtivat Aachenin rauhaan 1748.
Maria Teresia selvisi sodasta pääasiassa menetyksittä, kiitos Unkarin aatelin tuen, mutta menetti valtakuntansa taloudellisesti kehittyneimmän alueen, Sleesian, Preussille. Kallis sota Ranskan kanssa oli hyödyttänyt enemmän brittien etuja Pohjois-Amerikassa kuin Itävalta oli saanut tukea Britannialta Euroopan sotakentille, joten Itävalta hylkäsi liittosuhteensa Britannian kanssa ja lähestyi Ranskaa. Uusi liittosuhde sinetöitiin Maria Teresian nuorimman tyttären Maria Antoinetten naittamisella Ranskan tulevalle kuninkaalle Ludvig XVI:lle.
Barokin absolutismi ja valistunut itsevaltius
Vaikka Maria Teresian aviomies oli keisari, Maria hallitsi Habsburgien maita. Kun hänen pojastaan Joosefista tuli keisari Fransin kuoleman jälkeen 1765, hän teki pojastaan kanssahallitsijansa. Maria Teresian kuoltua 1780, Joosef II hallitsi yksin kuolemaansa 1790 asti. Vastauskonpuhdistuksen tavoitteet oli saavutettu jo Maria Teresian tullessa valtaan, mutta Itävallan suurvalta-aseman ylläpito vaati laajoja uudistustoimia keskusvallan vahvistamiseksi ja aatelin aseman heikentämiseksi.
Maria Teresia aloitti hallinnon ja talouden uudistukset 1749 perustuen merkantilismiin Preussin ja Ranskan mallin mukaisesti. Hän aloitti myös sosiaaliset, lain ja uskonnolliset uudistukset. Kanssahallitsijana ja yksinvaltiaana Joosef II jatkoi äitinsä työtä. Äidillä ja pojalla oli kuitenkin erilaiset tavoitteet. Maria Teresia oli hartaan uskonnollinen ja korosti isällistä (tai äidillistä) hallitsijanvaltaa, absolutismia ja hylki valistusaatteita. Joosef taas ryhtyi uudistuksiin valistuksen utilitarististen teorioiden perusteella. Joosefin uudistukset olivat paitsi idealistisina vähemmän joustavia ja pragmaattisia, myös vähemmän onnistuneita ja hajottivat Habsburgien valtakuntaa sisältä.
Hallitsijan suhde uskontoon tuli tunnettuna joosefismina, vaikka Joosefin suhtautuminen oli suurimmaksi osaksi hänen äitinsä suhtautumisen kaltainen. Maria Teresian hartaus ei estänyt uudistuksia, joiden tarkoituksena oli siirtää valtaa kirkolta hallitsijalle. Joosefin utilitarismi erosi Marian suhtautumisessa kahdessa piirteessä. Hän salli laajemmat uskonnonvapauden ja tukahdutti instituutioita ja tapoja, joita piti utilitarismin vastaisina. Vuoden 1781 ediktillä annettiin protestanteille lähes samat oikeudet kuin katolilaisille. Toiset määräykset poistivat juutalaisilta rajoitukset asuinpaikkaan, kauppaan ja koulutukseen. Hyötynäkökohdan vuoksi Joosef lakkautti katoliset luostarit, jotka eivät palvelleet kuin uskonnollisia tarkoituksia ja kielsi perinteiset juutalaiset tavat, joita piti haitallisina yhteiskunnalle ja esteenä juutalaisväestön saksalaistumiselle.
Uudistuksilla luotiin hallinnollinen, taloudellinen ja oikeudellinen byrokratia, joka oli suoraan vastuullinen hallitsijalle. Uusien instituutioiden keskuksena Wien kasvoi pelkästä hallitsijan hovin sijoituspaikasta oikeaksi poliittiseksi ja hallinnolliseksi keskukseksi. Unkari ei kuitenkaan sisällytetty uudistuksiin. Kiitoksena Unkarin aatelin tuesta Itävallan perimyssodan aikana Maria Teresia ei laajentanut uudistuksiaan kuningaskuntaan.
Vaikka vallan keskittäminen paransi Itävallan sotilaallista valmiutta, se jäi vielä tavoitteestaan laajentaa Itävallan etuja Euroopassa. Sleesian valloittaminen takaisin Preussilta ja maan paloitteleminen epäonnistuivat Itävallan saavutettua vain rajoitettua menestystä seitsemän vuoden sodassa 1756–1763. Yritys rajoittaa Venäjän laajenemista tuotti vaihtelevia tuloksia. Itävalta ei saanut estettyä Preussia ja Venäjää jakamasta Puolaa ja liittyi saaliin jaolle ensimmäisessä Puolan jaossa 1772 ja sai Galitsian. Viisi vuotta myöhemmin Itävalta meni väliin Venäjän ja Osmanien valtakunnan sodassa, esti Venäjän laajenemisen Turkin kustannuksella ja sai samalla haltuunsa Bukovinan Galitsian vieressä ja Transilvanian. Uudet alueet olivat köyhiä ja kehittymättömiä ja niiden liittäminen muutti Itävallan kansallista koostumusta tuomalla maahan suuren ruteeneista ja puolalaisista koostuvan slaavilaisen väestön, suuren juutalaisvähemmistön ja pienemmän määrän romanialaisia.
Joosef II:n ideologinen jäykkyys johti levottomuuksiin ja kapinaan Unkarissa ja Belgiassa. Kun Joosef kuoli 1790, hänen valtaistuimelle nousseen veljensä Leopold II:n (h. 1790–1792) piti peruuttaa monia uudistuksia ja tarjota uusia myönnytyksiä rauhoittaakseen kapinat. Saadakseen Preussin sotilaallisen tuen vallan palauttamiseksi Belgiassa, Leopold antoi valan luopua enemmistä alueiden laajennuksista osmanien kustannuksella. Hän vahvisti myös Unkarin oikeuden pysyä erillisenä valtakuntana ja tulla hallituksi omien lakiensa mukaan. Vastineeksi Unkarin aateli lopetti kapinansa.
Napoleonin sodat
thumb|Itävallan keisari Frans I Itävallan uudistusohjelma keskeytyi, kun Ranskan vallankumouksen aiheuttama kriisi syöksi Euroopan sotaan. Kokouksessa Potsdamissa 1791 Leopold II ja Preussin kuningas tuomitsivat vallankumouksellisen tilanteen Ranskassa ja julistivat sen olevan huolenaihe kaikille hallitsijoille. Julistus ei johtanut muiden väliintuloon, kuten hallitsijat olivat toivoneet, ja Itävalta ja tasavaltalainen Ranskan vallankumous olivat ideologisella törmäyskurssilla. Huhtikuussa 1792 vallankumouksellinen Ranska julisti sodan Itävallalle.
Ensimmäinen vallankumoussota kesti viisi vuotta, ennen kuin liittolaistensa hylkäämä Itävalta joutui solmimaan rauhan epäedullisin ehdoin. Itävalta ryhtyi uudelleen sotaan 1799 ja 1805, mutta lyötiin nopeasti molemmilla kerroilla. Muutoin epäedullisessa rauhassa 1805 Itävalta sai korvauksina menetyksistään Saksassa ja Italiassa Salzburgin, jota oli aikaisemmin hallinnut arkkipiispa.
Vuosikymmenen loppupuolella saksalaiset Habsburgien alueet kokivat ranskalaisvastaisen nationalismin aallon. Frans luuli, että samanlaiset mielialat muuallakin saksalaisalueilla johtaisivat voittoon ja julisti sodan Ranskalle huhtikuussa 1809. Tirolissa, joka oli tuolloin Baijerin hallinnassa, Andreas Hoferin johtamat talonpojat kapinoivat ja saivat yllättäviä voittoja Napoleonin joukoista ennen kuin heidät lyötiin. Muualla Saksassa nationalistiset tunnot olivat laimeita ja Itävallan tappio pikainen. Seuranneessa rauhassa aluemenetykset olivat tuntuvia.
Tyrmäävän tappion jälkeen Frans nimitti uuden ulkoministerin, Klemens von Metternichin, joka pyrki sovittelemaan välejä Ranskaan. Hän järjesti Fransin tyttären Marie Louisen ja Napoleonin avioliiton. Napoleon oli innokas naimaan merkittävästä eurooppalaisesta kuningassuvusta ja saamaan jälkeläisen. Keväällä 1810 järjestetty avioliitto ei kuitenkaan tuonut Itävallalle välittömiä etuja.
Vuonna 1813 Napoleonin asema alkoi heiketä. Hänen Venäjän sotaretkensä epäonnistui ja Britannia saavutti voittoja Iberian niemimaalla. Molemmat sodan osapuolet alkoivat lähestyä Itävaltaa tuen toivossa. Elokuussa Itävalta katkaisi liittosuhteensa Ranskaan ja julisti sodan. Huolimatta Britannian tuesta, vuosien 1814 ja 1815 sota Napoleonia vastaan kulutti Itävallan talous- ja joukkoresurssit. Itävalta jäi lopulta voittajien puolelle, mutta heikentyneessä asemassa.
David II
thumb|200px|David II David II (5. maaliskuuta 1324 – 22. helmikuuta 1371) oli Skotlannin kuningas kesäkuusta 1329 aina kuolemaansa saakka.
David oli isänsä Robert I:n ja tämän vaimon Elizabeth de Burghin ainut aikuiseksi elänyt poika. Hänestä tuli kuningas kaksi vuotta äitinsä kuoleman jälkeen, kun Robert I kuoli 7. kesäkuuta 1329. David II kruunattiin kuninkaaksi 24. marraskuuta 1331.
David II kuoli aivan yllättäen kesken valtakautensa ilman laillisia jälkeläisiä. Hänen jälkeensä Skotlannin hallitsijaksi tuli hänen sisarensa Marjorien poika Robert II.
Alejandro Bedoya
Alejandro Bedoya (s. 29. huhtikuuta 1987 Englewood) on kolumbialaiset sukujuuret omaava yhdysvaltalainen jalkapalloilija, joka edustaa Ligue 1:ssä pelaavaa FC Nantesia. Oikeajalkainen Bedoya on pelipaikaltaan hyökkäävä keskikenttäpelaaja. Hän pelaa myös Yhdysvaltain jalkapallomaajoukkueessa.
Seurajoukkueura
Bedoya siirtyi tammikuussa 2009 yliopistonsa Boston Collegen joukkueesta Ruotsin pääsarjan Allsvenskanin Örebro SK:hon. Debyytti Allsvenskanissa tapahtui saman vuoden huhtikuussa. Heinäkuussa 2011 hän siirtyi Skotlannin valioliigan Rangers FC:hen. Bedoya edusti seuraa kauden 2011–2012, mutta siirtyi kesällä 2012 takaisin Allsvenskaniin ja Helsingborgs IF:n riveihin Rangersin ajauduttua konkurssiin ja pudottua alasarjoihin. Kaudella 2012–2013 Bedoya pelasi seuran kanssa Eurooppa-liigaa.
Kauden päätyttyä Bedoya siirtyi Ranskan Ligue 1:hen nousseeseen FC Nantesiin. Hän debytoi liigassa elokuussa 2013 PSG:tä vastaan. Kaudella 2013–2014 hän teki 31 ottelussa viisi maalia ja kaudella 2014–2015 28 ottelussa kolme maalia.
Maajoukkueura
Bedoya debytoi Yhdysvaltain jalkapallomaajoukkueessa tammikuussa 2010 Hondurasia vastaan. Hän ei kuitenkaan kuulunut päävalmentaja Bob Bradleyn miehistöön saman vuoden MM-kisoissa. Hän oli mukana sekä vuoden 2011 Gold Cupissa, josta tuli hopeaa, että mestaruuteen päättyneessä vuoden 2013 Gold Cupissa. Avausmaalinsa maajoukkueessa Bedoya teki heinäkuussa 2013 Guatemalan verkkoon. Hän kuului päävalmentaja Jürgen Klinsmannin miehistöön myös vuoden 2014 MM-kisoissa, joissa Bedoya pelasi jokaisessa Yhdysvaltain neljästä pelistä, kun joukkue selviytyi 16 parhaan joukkoon. Vuoden 2015 Gold Cupissa Bedoya pelasi kolmessa ottelussa. Hän on pelannut kaikkiaan 66 maaottelua ja tehnyt niissä kaksi maalia.
Saavutukset
Maajoukkuetasolla
Şahbuzin piirikunta
thumb|250px|Şahbuzin piiri Azerbaidžanin kartalla. Şahbuzin piirikunta on paikallishallintoalue Azerbaidžanin tasavaltaan kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 815 neliökilometriä. Asukkaita on 22 900 henkeä (vuonna 2010).
Şahbuzin piiri sijaitsee Nahitševan keskiosassa. Se rajoittuu pohjoisessa ja idässä Armeniaan, etelässä Culfan ja lännessä Babəkin piireihin.
Piirin keskus on Şahbuzin kaupunki. Toinen huomattavampi paikkakunta on Badamlın taajama. Kuntia on yhteensä 25 ja kyliä 23.
David Tournay
David Tournay (s. 28. lokakuuta 1983) on ranskalainen malli ja näyttelijä. Hänen tunnetuin roolinsa on Léo Legrenne vuosina 2007–2008 kuvatussa televisiosarjassa Kesärakkaus.
Şahbuzin piirikunta
Seudun pääelinkeino on karjanhoito. Lisäksi kasvatetaan viljaa, rehukasveja, vihanneksia, perunaa ja hedelmiä, harjoitetaan mehiläisten hoitoa sekä tuotetaan kivennäisvesiä. Şahbuzista on maantieyhteys Nahitševanin kaupunkiin.
Alueella sijaitsee vuonna 2003 perustettu Şahbuzin luonnonpuisto. Paikallislehtenä ilmestyy Oğuz səsi (”Oguusin ääni”).
Pikkuruokki
Pikkuruokki (Alle alle) eli vanhalta nimeltään jääkyyhky on ruokkien heimoon kuuluva pohjoisten merialueiden lintu. Se on Alle-suvun ainoa laji. Suomessa pikkuruokkeja havaitaan vuosittan yksittäisiä lintuja.
Koko ja ulkonäkö
Pikkuruokki on kooltaan puolet lunnista: 19–21 cm pitkä ja siipien kärkiväli 34–38 cm.
Levinneisyys
Pikkuruokkeja pesii Pohjoisen jäämeren saarilla: Grönlannissa, Islannissa, Novaja Zemljalla, Huippuvuorilla ja Frans Joosefin maalla.
pienoiskuva|vasen|pysty|Piirros pikkuruokista uimassa. pienoiskuva|Pikkuruokin muna.
Elinympäristö
Pikkuruokit elävät laajoissa yhdyskunnissa rannikon vuorenrinteillä, harvoissa tapauksissa myös tuntureilla.
Lisääntyminen
Pikkuruokki pesii kallion kielekkeillä.
Ravinto
Pikkuruokit syövät hankajalkaisia ja muita pieniä äyriäisiä. Pohjoisella jäämerellä pikkuruokkien tiedetään syövän lähes pelkästään Calanus glacialis -hankajalkaisen IV ja V toukka-asteita.
Rúben Vinagre
Rúben Gonçalo Silva Nascimento Vinagre (s. 9. huhtikuuta 1999 Charneca de Caparica) on portugalilainen jalkapalloilija, pelipaikaltaan vasen puolustaja tai vasen keskikenttäpelaaja. Hän kuuluu Sporting Lissabonin organisaatioon mutta pelasi kauden 2022–2023 lainalla Englannin Valioliigan Evertonissa. Aiemmin hän on pelannut Englannissa Wolverhampton Wanderersin joukkueessa.
Vinagre siirtyi vuonna 2015 Sportingista ranskalaisseura AS Monacon junioreihin. Vuonna 2017 hän siirtyi Englantiin Wolverhampton Wanderersiin lainalle ja vuosi myöhemmin Wolverhamptonin omistukseen. Kaudella 2017–2018 hän pelasi Englannin mestaruussarjassa yhdeksän ottelua ja teki niissä yhden maalin. Seuraavalla kaudella Wolverhampton pelasi Valioliigaa, jossa Vinagre pelasi 17 ottelua ja niissä seitsemän kertaa avauskokoonpanossa. Kaudella 2019–2020 hän pelasi Valioliigassa 16 ottelua, joista kuusi avauskokoonpanossa. Wolverhampton ylsi Eurooppa-liigassa puolivälieriin ja Vinagre pelasi siinä kahdeksan ottelua, joista kuusi ottelua avauskokoonpanossa.
Kaudella 2020–2021 Vinagre pelasi Wolverhamptonin lisäksi lainalla kreikkalaisseura Olympiakoksessa ja portugalilaisessa Famalicãossa. Kaudella 2021–2022 hän oli lainalla Sporting Lissabonissa, jonka omistukseen hän siirtyi kesällä 2022. Kauden 2022–2023 Vinagre oli lainalla englantilaisseura Evertonissa mutta pääsi kentälle vain kahdessa valioliigaottelussa ja kahdessa liigacupin ottelussa.
Vinagre on pelannut Portugalin eri juniorimaajoukkueissa kymmeniä otteluja. Hän oli voittamassa alle 17-vuotiaiden Euroopan-mestaruutta 2016 ja pelasi täydet minuutit Portugalin kaikissa viidessä ottelussa joukkueen voittaessa alle 19-vuotiaiden Euroopan-mestaruuden 2018. Alle 20-vuotiaiden MM-kilpailuissa 2019 hän pelasi kolme ottelua.
Carla Kihlstedt
Carla Kihlstedt (s. Lancaster, Pennsylvania) on yhdysvaltalainen viulisti, laulaja ja moni-instrumentalisti.
Kihlstedt on Tin Hat Trion (nykyisin Tin Hat), Sleepytime Gorilla Museumin ja The Book of Knotsin perustajajäsen. Muita hänen projektejaan ovat 2 Foot Yard, Charming Hostess ja Carla Kihlstedt & Satoko Fujii. Hän on työskennellyt myös muun muassa Tom Waitsin ja Fred Frithin kanssa ja esiintynyt useilla levytyksillä vierailijana tai taustamuusikkona. Kihlstedt on opiskellut Peabody Conservatory of Musicissa, San Francisco Conservatory of Musicissa ja Oberlin Conservatory of Musicissa.
Sven Müller
Sven Müller (s. 7. helmikuuta, 1992 Mainz ) on saksalainen moottoriurheilija. Hän on Porschen tehdaskuljettaja ja aiemmin toiminut Porschen junioriohjelmassa.
Ura
Müller aloitti uransa Karting-sarjoissa vuonna 2004 ja kilpaili sen eri luokissa vuoteen 2009 asti.
Vuonna 2010 Müller aloitti kilpauransa ADAC Formel Masters -sarjassa. Hän saavutti ensimmäisellä kaudellaan 50 pistettä sijoittuen sarjan yhdeksänneksi. Vuonna 2011 Müller jatkoi sarjassa ja saavutti neljä voittoa, yhden paalupaikan ja 12 palkintosijaa sijoittuen loppupisteissä kolmanneksi. Vuonna 2012 Müller siirtyi Formula 3 Euroseries -sarjaan. Hän saavutti kauden aikana kaksi voittoa, kaksi paalupaikkaa ja seitsemän palkintosijaa sijoittuen sarjassa kuudenneksi. Vuonna 2013 Müller kilpaili uudelleen perustetussa Euroopan Formula 3 -sarjassa saavuttaen 122 pistettä ja yhden palkintosijan sijoittuen sarjan yhdeksänneksi.
Vuonna 2014 Müller siirtyi kilpailemaan Porsche Supercup -sarjaan. Hän saavutti yhden voiton ja yhden kolmossijan kauden aikana sijoittuen sarjan seitsemänneksi. Hän kilpaili myös Saksan Porsche Carrera Cup -sarjassa saavuttaen yhden paalupaikan ja viisi palkintosijaa sijoittuen loppupisteissä neljänneksi. Vuonna 2015 Müller jatkoi Porsche Supercupissa saavuttaen neljä voittoa, kolme paalupaikkaa ja kuusi palkintosijaa sijoittuen sarjan loppupisteissä toiseksi. Hän osallistui samana vuonna yhteen FIA World Endurance Championship -sarjan kilpailuun. Vuonna 2016 Müller voitti Porsche Supercup ja Saksan Porsche Carrera Cup -sarjojen mestaruudet.
Müller on kilpaillut lisäksi ADAC GT Masters, Super GT ja GT World Challenge Europe Endurance Cup -sarjoissa.
Varaventtiili
Varaventtiili on Valentin Vaalan ohjaama suomalainen mustavalkoelokuva vuodelta 1942. Se on tyyliltään romanttinen komedia ja perustuu Hilja Valtosen romaaniin. Varaventtiili on ensimmäinen Suomi-Filmin elokuva, joka kuvattiin kokonaisuudessaan jatkosodan puhkeamisen jälkeen.
Elokuvan on äänittänyt Harald Koivikko ja kuvauksesta vastasi Eino Heino. Lavastukset teki Ville Hänninen ja musiikin sävelsi Harry Bergström. Ensi-ilta oli 22. maaliskuuta 1942 Helsingin Scalassa ja Kino-Palatsissa sekä useissa maaseututeattereissa.
Varaventtiili kuvaa kuinka turhauttavaa rutiininomainen opettajan työ voi olla spontaanille ja älyllisiä haasteita kaipaavalle luonteelle. Sanallisesti lahjakas ja huumorintajuinen päähenkilö Liisa hakee vastapainoa työlleen kirjallisuudesta, musiikista ja harrastajateatterista, eikä löydä työpaikalta kaipaamaansa samankaltaista juttukaveria. Tarinan toinen naishahmo Rauha edustaa nöyrää ja ylitunnollista naisopettajatyyppiä.
Juoni
Reipasotteinen ja sanavalmis savolaisopettajatar Liisa Harju matkustaa Pohjanmaalle ensimmäiseen työpaikkaansa Latomeren pitäjään. Junassa hän tapaa nuoren paikkakunnan lääkärin, Eino Korpisen. Perillä hän tutustuu opettajatovereihinsa Rauhaan ja Oskariin. Liisa joutuu paikkakunnan tärkeilevien naisten epäsuosioon, kun tavoiteltu poikamies tohtori Korpinen ihastuu häneen. Koulun johtajaopettaja Iippo, hänen tärkeilevä vaimonsa ja estetiikkaa opiskeleva tyttärensä Ester käyvät vierailulla ja tekevät tiettäväksi ylemmyytensä. Liisa onnistuu kuitenkin järjestämään opettajille tilaisuuden käyttää koulun saunaa, jota Iipot ovat pitäneet yksinoikeutenaan.
Koulutyön käynnistyessä Liisa asettuu vastustamaan Iipon valtaa määrätä opettajien työnjaosta ja lukujärjestyksestä. Mies lähtee kokouksesta ovet paukkuen, mutta on sitä ennen suostunut muuttamaan ainejakoa kaikille tasapuoliseksi. Rouva Iippo taas pitää aiheellisena kutsua Liisaa ”sivistymättömäksi nousukkaaksi”.
Mustasukkainen Ester piirittää Einoa, mutta tämä suhtautuu häneen viileästi. Liisa puolestaan suhtautuu aluksi torjuvasti Einon lähentelyihin. Kylän rouvien suhtautuminen heihin on kuitenkin täysin päinvastainen: Einoa pidetään verrattomana seuramiehenä ja Liisaa röyhkeänä vamppina. Apteekkarin nimipäiväkutsuilla Liisa suostuu tanssiin Einon kanssa ja herättää huomiota soittamalla pianoa ja laulamalla kepeän schlagerin. Ester yrittää erilaisin verukkein saada Einon lähelleen eikä Liisa asetu hänen suunnitelmiensa tielle.
Myöhemmin Liisa saa apteekkarin innostumaan kulttuuriharrastuksesta ja järjestämään Pohjalaisia-näytelmän, johon Liisa pääsee myös mukaan. Rauha, joka rakastaa Oskaria salaa, kertoo Liisalle murtuneena, että mies on mennyt kihloihin. Oskari vahvistaa asian ja uskoutuu Liisalle: miehen palattua aikoinaan meriltä kymmenen vuotta vanhempi nainen kustansi hänen opintonsa, ja nyt Oskari on kihlannut naisen kiitollisuudenvelassa.
Rouva Iippo kutsuu Liisan puhutteluun ja kieltää häntä jyrkästi seurustelemasta Einon kanssa, koska mies on varattu hänen tyttärelleen. Liisa vastaa pontevasti seurustelevansa kenen kanssa haluaa. Liisa näkee Einon ja Esterin suutelevan toisiaan hiihtoretkellä, ja kun Eino myöhemmin tunnustaa rakastaneensa Liisaa ensihetkestä alkaen, Liisa antaa hänelle ympäri korvia. Samaan aikaan rouva Iippo on uskotellut Aholan isännälle, että Liisa on ihastunut tähän. Mies vierailee Liisan luona ja saa vettä niskaansa, mutta ei lannistu etenkään kun Ester yllyttää häntä. Einon ja Liisan välit lientyvät, mies lainaa hänelle niteen kiinalaisia runoja ja molemmat esiintyvät Pohjalaisten pääosissa. Rauha ja Oskari tunnustavat toisilleen rakkautensa.
Kylän naiset suhtautuvat edelleen nyreästi Liisaan, jonka esitys Pohjalaisissa saa suuret aplodit. Näytelmän päätyttyä Liisa kuulee naisten juoruavan, että Eino on lyönyt apteekkarin kanssa vetoa hänen pyydystämisestään ja ”suolaamisestaan”. Järkyttynyt Liisa jättää Einolle tylyt hyvästit, torjuu humalaisen Aholan Fransun lähentelyt ja läimäyttää miestä, jolloin tämä yrittää lyödä Liisaa puukolla. Ahola taltutetaan miesvoimin.
Liisa ei halua nähdäkään Einoa ja pyytää Rauhaa toimittamaan kiinalaisen runokirjan takaisin, mutta erehdyksessä mies saakin käsiinsä suojakansiltaan samannäköisen ”varaventtiilin”, jota Liisa on käyttänyt päiväkirjanaan. Kirjaa selailtuaan Eino ymmärtää ja uskaltautuu takaisin Liisan luokse. Selviää, että vedonlyönnissä ja suolaamisessa on ollut kysymys Kutujärven hauesta. Liisa antaa periksi tunteelleen, joka sinetöidään suudelmalla. ”Ei heitetä pois tätä hyvää ja viisasta kirjaa”, sanoo Eino.
Näyttelijät
Kreditoimattomat näyttelijät
Vastaanotto
Aikalaiskriitikoiden yleistä asennetta kuvannee erään kriitikon näkemys Suomen Sosialidemokraatissa: ”Varaventtiili on laatuunkäypä elokuva, josta ei voi sanoa muuta kuin ettei suomalainen elokuva ole sen kautta ottanut tavanomaista askelta eteenpäin joskaan nyt ei taaksepäinkään”. Naispääosan esittäjän Lea Joutsenon suoritusta kiiteltiin hyväksi muutoin melko latteaksi luonnehditussa teoksessa.
Ensi-iltaan Varaventtiili haluttiin saada poikkeusolojen vuoksi mahdollisimman pian. Elokuva sai ensiesityksensä maaliskuussa, varsin pian kuvausten päätyttyä. Yleisömenestys oli vuoden 1942 toiseksi paras – edelle meni niukasti vain syyskaudella nähty Puck.
Taustaa
Tarina pohjautuu kirjailija Hilja Valtosen vuonna 1926 ilmestyneeseen esikoisromaaniin Nuoren opettajattaren varaventtiili, josta oli elokuvan teon alkuvaiheessa otettu jo kahdeksan painosta. Romaanissaan itäsuomalainen Valtonen kuvaa paljon omia kokemuksiaan Pohjanmaalla ja tuo koulumaailman epäkohdat suuren yleisön tietoisuuteen. Elokuva kuitenkin poikkeaa romaanista melkoisesti, eikä siinä ole samanlaista ”valtosmaista” henkeä kuin esimerkiksi Vaimokkeessa (1936). Sitä vastoin se kuvaa vieraalle paikkakunnalle tulleen opettajattaren ulkopuolisuuden ja yksinäisyyden tunnetta.
Romaanin päiväkirjamainen kerronta sijoittuu ajanjaksoon 11.7.1923 – 31.5.1924. Elokuvasovitus on siirretty kuvausaikaan, kuitenkin siten ettei sota näy eikä kuulu. Käsikirjoitus on Yrjö Kivimiehen, mutta Vaala teki siihenkin vielä muutoksia: alun hän muokkasi uudelleen ja lisäsi loppupuolelle kolme uutta jaksoa.
Elokuvan ulkojaksot kuvattiin talvella 1942 Kauhajoen kirkonkylässä. Vastoin tapojaan Vaala joutui kuvaamaan ulkojaksoja myös pilvisellä säällä. Tämä oli hänen myönnytyksensä jatkosodan ensimmäisen talven poikkeusolosuhteille.
Recklinghausenin piirikunta
Recklinghausenin piirikunta on piirikunta saksalaisessa Nordrhein-Westfalenin osavaltiossa. Piirikunta kuuluu Münsterin hallintopiiriin, ja sen hallintokaupunkina toimii Recklinghausen. Piirikunnan pinta-ala on 761,31 neliökilometriä, ja sen väkiluku oli 619 732 vuoden 2022 lopussa. Piirikunnan nykyiset rajat ovat peräisin vuodelta 1976.
Recklinghausenin piirikuntaan kuuluu 10 kuntaa, joista kaikki ovat kaupunkeja.
BMW X3 (F25)
BMW F25 on BMW X3:n toisen sukupolven malli, jota valmistettiin vuosina 2010–2017. Se korvasi edeltäneen E83-mallin ja seuraajaksi tuli G01.
BMW X3 (F25) 2010–2017
BMW F25 esiteltiin Pariisin autonäyttelyssä syyskuussa 2010. Edeltäjäänsä verrattuna se kasvoi 78 millimetriä kokonaispituudeltaan, 15 millimetriä akseliväliltään ja 14 millimetriä korkeudeltaan.
Vuoden 2011 Euro NCAP -kolaritestistä F25 sai tulokseksi täydet viisi tähteä. vasen|pienoiskuva|Facelift-mallin BMW F25. Geneven autonäyttelyssä maaliskuussa 2014 esiteltiin kasvojenkohotuksen kokenut malli, johon oli tehty uudistuksia muun muassa ajovaloihin, etusäleikköön ja puskureihin.
Francis Schewetta
Francis Schewetta (29. elokuuta 1919 – 8. lokakuuta 2007) oli ranskalainen pikajuoksija ja olympiamitalisti.
Pekingin–Tianjinin taistelu
Pekingin–Tianjinin taistelu (myös Beipingin–Tianjinin taistelu) oli toisessa Kiinan–Japanin sodassa Kiinan tasavallan ja keisarillisen Japanin armeijan joukkojen välinen taistelu Pekingin ja Tianjinin kaupungeista. Taistelu käytiin heinä–elokuussa 1937. Tianjin vallattiin 30. heinäkuuta ja Peking 8. elokuuta. Japanilaiset pitivät voitonparaatin Pekingissä 18. elokuuta. Kumpikin kaupunki oli japanilaisten miehittämä sodan loppuun saakka.
Stigmatisaatio
thumb|Nuori [[Padre Pio stigmatan kanssa.]]
Stigmatisaatio (, --> häpeä‚ merkki, stigma,  --> polttomerkki) tarkoittaa väitettyjä yliluonnollisella tavalla henkilöön ilmestyviä Jeesuksen kärsimyksen haavoja eli stigmoja. Haavat tulevat esimerkiksi jalkoihin ja käsiin, paikkoihin joihin ristin naulat kuviteltiin lyödyn. Lisäksi haavoja saattaa tulla kylkeen kohtaan, johon roomalainen sotilas haavoitti Kristusta, selkään ruoskaniskuja muistuttavina ruhjeina tai otsaan orjantappurakruunun merkiksi. Haavat saattavat ilmestyä lähinnä symbolisina merkkeinä iholle tai verta vuotavina ja syvinä haavoina, jotka tuottavat kipua. Joillakin väitetyillä stigmatisaation uhreilla on ollut kaikki merkit, joillakin vain osa.
The Catholic Encyclopedian mukaan ennen 1200-lukua ei tunneta yhtään stigmaatikkoa. Ensimmäinen muistiin kirjattu stigmatisaatiotapaus on vuodelta 1222 Englannista, haavat ilmestyivät Stephen Langton -nimiselle miehelle. Kaksi vuotta myöhemmin, vuonna 1224 Franciscus Assisilaisen kerrottiin kärsivän stigmoista pari vuotta ennen kuolemaansa. Hänen stigmatisaatiotaan juhlistettiin ennen 17. syyskuuta. 1300-luvulla eläneen pyhän Katariina Sienalaisen kerrotaan kantaneen stigmataa, mutta kun hän nöyryydestä pyysi niiden tulevan näkymättömiksi, hänen rukouksensa kuultiin. Suuremman osan kaikista stigmaatikoista, ehkä yli 80 prosenttia, väitetään olevan naisia. Moni raportoitu stigmaatikko on kuulunut johonkin sääntökuntaan.
Selitykset
Stigmat esiintyvät tyypillisesti katolilaisilla alueilla, protestanttien keskuudessa ne ovat erittäin harvinaisia. Tätä on pidetty merkkinä ilmiön valheellisesta luonteesta, stigmojen syntyä pidetäänkin tavallisesti joko psykosomaattisena oireiluna tai tahallisena itsensä vahingoittamisena.
Paavi Johannes Paavali II:n äskettäin pyhimykseksi julistaman Padre Pion väitetään kärsineen stigmoista vuosikymmeniä. Uskonnollisissa piireissä herää kuitenkin aika ajoin keskustelua ilmiön luonteesta: katolisen kirkon historiassa tunnetaan monia tapauksia, joissa merkittävät kirkon henkilöt ovat haavoittaneet itseään vakuutellakseen uskollisuuttaan.
Epäilijät liittävät stigmat myös nk. Münchhausenin oireyhtymään, jota sairastavat kokevat usein sairaalloista tarvetta saada huomiota ja huolenpitoa tekeytymällä sairaiksi tai jopa vahingoittamalla itseään.
Huomattavia stigmatisoituja henkilöitä
Muun muassa seuraavien henkilöiden uskotaan olleen stigmaatikkoja:
Sid McMath
200px|thumb|right|Sid McMath Sidney Sanders "Sid" McMath (14. kesäkuuta 1912 – 4. lokakuuta 2003) oli yhdysvaltalainen demokraattisen puolueen poliitikko, joka toimi Arkansas'n kuvernöörinä vuosina 1949–1953. Häntä edelsi Benjamin Travis Laney ja seurasi Francis Cherry.
Undekanoli
Undekanoli eli 1-undekanoli eli n-undekanoli eli undekyylialkoholi on primäärinen suoraketjuinen alkoholi, jossa on yksitoista hiiliatomia. Yhdiste on palavaa ja huoneenlämmössä väritöntä nestettä ja sen molekyylikaava on C11H24O ja rakennekaava CH3(CH2)10OH.
1-undekanolin moolimassa on 172,308 g/mol, sulamispiste 15,9 °C, kiehumispiste 245 °C, tiheys 0,8298 g/cm3 (vesi = 1,0 g/cm3), leimahduspiste 113 °C, taitekerroin 1,43918 (20 °C) ja CAS-numero 112-42-5. Joissain yhteyksissä undekanolin CAS-numerona on 30207-98-8. Undekanoli ei liukene veteen, mutta liukenee etanoliin ja eetteriin.
Undekanolia esiintyy sitrushedelmissä. Tuoksultaan yhdiste on sitrushedelmien kaltainen ja maultaan rasvainen.
Lyhytaikainen altistuminen undekanolille voi aiheuttaa ärsytystä silmiin, ihoon ja hengitysteihin. Pitkäaikainen ja toistuva altistuminen yhdisteelle kuivattaa ihoa.
Yhdistettä esiintyy myös kukkien tuoksuissa, esimerkiksi karvakuismassa (Hypericum hirsutum) ja semiokemikaalina eliöiden viestinnässä.
Nanoauto
pienoiskuva|Nanoauto. Nanoauto on molekyyli, jonka professori James Tourin ryhmä kehitti vuonna 2005 yhdysvaltalaisessa Ricen yliopistossa. Alkuperäisellä nanoautolla ei ole molekyylimoottoria. Nanoauto kehitettiin, jotta voitaisiin tutkia eteneekö fullereenit metallipinnoilla liukumalla vai pyörimällä (pyörimällä).
Nanoautossa on H-kirjaimen muotoinen ”runko” ja fullereenimolekyylit (C60) pyörinä neljässä kulmassa.
Kultapinnalle nanoautot asettuvat fullereenimolekyylien välityksellä, ja ne voidaan havaita tunnelointimikroskoopilla. Jos pinta lämmitetään 200 °C:een, nanoautot liikkuvat eteen ja taakse fullereenien toimiessa pyörinä. Fullereenipyörät kytkeytyvät alkyyniakseliin hiili-hiili-atomiparin läpi. Kun lämpötila on tarpeeksi korkea, neljä hiili-hiili-atomipariakselia alkaa pyöriä ja nanoauto lähtee liikkeelle. Toisinaan auto vaihtaa suuntaa. Tourin ryhmän professori Kevin Kelly varmisti liikkeen tönäisemällä nanoautoa STM-mikroskoopin kärjellä.
Nanoautosta on suunniteltu myös versioita, joilla olisi molekyylimoottori.
Helmet (jalkapallo)
Helmet on Suomen Palloliiton kunniakerho, johon kutsutaan suomalaisen naisten jalkapalloilun edistämisessä ansioituneita entisiä maajoukkuepelaajia ja muita toimijoita. Kunniakerho perustettiin vuonna 2014, jolloin valittiin ensimmäiset 12 jäsentä. Miesten jalkapalloilussa sitä vastaa Gladiaattorit.
Daniel Pipes
thumb|right|Daniel Pipes Daniel Pipes (s. 9. syyskuuta 1949 Boston, Massachusetts) on Lähi-idän tutkimukseen erikoistunut yhdysvaltalainen historioitsija. Hän syntyi juutalaiseen sukuun Richard Pipesin poikana; molemmat vanhemmat olivat muuttaneet Puolasta.
Pipes on Middle East Forumin johtaja. Hän on yhtenä maansa tunnetuimmista islamtutkijoista saanut ajatuksillaan osakseen sekä ylistystä että ankaria vastalauseita. Hänelle myönnettiin vuoden 2006 Guardian of Zion Award.
Pipes on tullut tunnetuksi ääri-islamin äänekkäänä kriitikkona. Hän on kirjoituksissaan useasti maininnut ilmiön olevan "ongelma" ja maltillisen islamin "ratkaisu".
Margaret Mayo
Margaret Mayo, alk. Lillian Elizabeth Slatten (19. marraskuuta 1882 Bornsville, Yhdysvallat - 25. helmikuuta 1951 Ossining, New York, Yhdysvallat), oli yhdysvaltalainen näyttelijä, näytelmäkirjailija ja käsikirjoittaja.
Mayo näytteli teatterissa 1896-1903, mutta luopui näyttelemisestä keskittyäkseen näytelmien kirjoittamiseen. Hänen varhaisimpia menestyksiään olivat romaanisovitukset The Marriage of William Ashe (1905) ja The Jungle (1907). Parhaiten muistetaan kuitenkin hänen omat näytelmänsä, kuten Polly of the Circus (1907), Baby Mine (1910), Twin Beds (1914) ja Seeing Things (1920), jonka hän kirjoitti Aubrey Kennedyn kanssa. Hän sovitti muutamia näytelmiään mykkäelokuvan käyttöön. Hänen näytelmänsä Polly of the Circus ensimmäinen Goldwyn Companyn tuottama elokuva, vuodelta 1917. Hän itse kuului yhtiön perustajiin entisen puolisonsa Edgar Selwynin kanssa. Näytelmä sovitettiin elokuvaksi jälleen 1932, ja Suomessa sen pohjalta on Valentin Vaala tehnyt elokuvan Minäkö isä!.
Näytelmää Baby Mine on esitetty suomeksi nimillä Mistä minä lapsen saisin, Minun vauvani, Poikaa etsimässä, Lapsiautomaatti, En enää valehtele, Valheen kengillä ja Lainavauvat.
Henget
Henget on rap-artisti Stepan neljäs studioalbumi, joka julkaistiin 24. helmikuuta 2017 Monsp Recordsin kautta. Albumin ensimmäinen musiikkivideo julkaistiin kappaleesta Muksut julkaistiin elokuussa 2016 ja seuraava kappaleesta Kaunista ja Hyvää tammikuussa vuonna 2017. Kappaleesta Ystäviä aina julkaistiin video toukokuussa ja kappaleesta Oon 3 (ft. Are ja Nelli Milan kesäkuussa.
Alameda Community Learning Center
Alameda Community Learning Center (Aiemmin Arthur Andersen Community Learning Center) on julkinen koulu Alamedan koulupiirissä Alamedan piirikunnassa Kaliforniassa. Koulussa opiskelevat vuosiluokat 6-12. Se perustettiin vuonna 1992. Koululla on 242 oppilasta.
Sherridon Subdivision
Sherridon Subdivision (myös Sherritt Gordon Line) on Kanadan rataverkkoon kuuluva rautatieosuus Manitoban provinssin keskiosassa. Rataosan pituus on noin 298 kilometriä, ja se johtaa Cranberry Portagen pohjoispuolella sijaitsevalta Sherritt Junctionin risteysasemalta Sherridonin ja Pukatawaganin kautta Lynn Laken kaupunkiin.
Rataosan on rakentanut Canadian National Railway, ja se on valmistunut kahdessa osassa. Vuonna 1929 valmistui Sherritt Junctionin ja Sherridonin välinen osuus, joka rakennettiin alueelle perustetun kultakaivoksen kuljetustarpeita varten. Vuonna 1954 valmistui jatko-osuus Pukatawaganin kautta Lynn Lakeen, josta oli löydetty kultaa, nikkeliä ja kuparia.
Vuonna 1997 Canadian National Railway myi rataosan yhdessä viiden muun rataosan kanssa coloradolaiselle OmniTRAX-konsernille, joka alkoi liikennöidä hankkimillaan rataosilla nimen Hudson Bay Railway alla. 1. huhtikuuta 2006 OmniTRAX myi Sherridon Subdivisionin Kanadan alkuperäiskansojen muodostamalle Keewatin Railway Companylle 6,65 miljoonan Kanadan dollarin hintaan.